# Jordi Roigé i Solé

Jordi Roigé i Solé (Barcelona, 1964) és un periodista, productor, editor i professor universitari català. En l'àmbit audiovisual ha produït, dirigit i escrit per cinema, televisió i publicitat, és director de la productora i editorial Utopia Global i ANIMASET, membre de la junta del Clúster de l'Audiovisual de Catalunya, soci del PAC (Productors Audiovisuals de Catalunya), PROA i acadèmic de l'Acadèmia del Cinema Català.
Es llicencià en Ciències de la Informació per la Universitat Autònoma de Barcelona. Com a periodista, fundà el 1999 Catalunya Cultura (actualment ICAT FM), emissora cultural de Catalunya Ràdio, on va produir nombrosos espais dramàtics infantils, clàssics, adaptacions literàries i de nova creació, i va realitzar els programes Autoretrat i Músics de Carrer. A Catalunya Ràdio ha estat redactor, corresponsal a Brussel·les, enviat especial a zones de conflicte armat (Kurdistan i l'Iraq) i al tribunal de la Haia durant les Guerres Balcàniques, i cap dels Serveis Informatius i Catalunya Informació. Ha dirigit Comunicació 21 i Cultura 21, portals d'internet dedicats als sectors de la cultura i la comunicació, i participa habitualment en tertúlies radiofòniques. En l'àmbit editorial va publicar DeCine, revista mensual dedicada a l'audiovisual català, i des del 2004, Revista Castells, publicació bimestral sobre l'actualitat castellera, organitzadora de la Nit de Castells. Des d'aquesta revista ha impulsat la candidatura dels Castells com a Patrimoni Immaterial de la Humanitat de la UNESCO, aprovada el novembre de 2010. En aquell mateix any, va ser el responsable de comunicació de la visita del Papa a Barcelona. També ha treballat de professor de cinema a la Facultat de Comunicació Blanquerna (Universitat Ramon Llull).
Ha estat patró i vicepresident de la Fundació Cavall Fort, que edita aquesta veterana publicació infantil amb proa de 50 anys d'història. També ha estat Director General de Política Lingüística de la Generalitat i cap de l'àrea de cultura i esports de l'Ajuntament de Cerdanyola del Vallès, ha comissionat l'exposició Pere Tarrés (Caixa Manresa, 2007) i ha realitzat el pla funcional per al nou teatre auditori de Cerdanyola del Vallès.

## Filmografia

* Músics de carrer (2005): director i guionista.
* Rock&Cat (2006): guionista i director i productor.
* Pere Tarrés (1905-1950) (2007): director i productor.
* De espaldas al mar (2008): coproductor.
* Gospel Viu a l'Auditori de Girona (2008): productor.
* El rei del món (2009): director.
* De espaldas al mar (2009): productor executiu.
* Floquet de Neu (2010): coproductor.
* Món Cavall Fort (2012): director i productor.
* Amor col·lateral (2013): director i productor.
* Ramon Casas, la modernitat anhelada (2016): director i guionista.
* Un convent al descobert (2018): director i guionista.
* Sagrada Família, la Bíblia en Pedra (2019): director i guionista.
* Església Confi(n)ada (2020): productor i realitzador.
* El metralla (2021): director i guionista.
* El Camí Ignasià (2022): director i guionista.
* Elsinor Park, (en preparació): director i guionista.

## Llibres

* Déu a Barcelona (2019)
* Rock & Cat (2006)
* El somni d'en Floquet de Neu (2005)

## Teatre

* Cançó per a una guerra, estrenada al Teatre del Raval de Barcelona el 2005. Autor
* El silenci del mar, estrenada al Teatre de l'Alegria de Terrassa i a la Sala Muntaner de Barcelona al 2008. Realització de vídeo
* Pensament secrets, estrenada a la Sala Muntaner, Barcelona el 2014. Productor

## Premis

* 2000 - Premi Serra i Moret al millor curt per Maricel-reprise
* 2007 - Premi al millor documental al Festival de Cinema Espiritual
* 2019 - Premi al millor migmetratge del Festival Arte Non Stop de Buenos Aires

## Referències

* ↑ «Utopia Global: Qui som». Arxivat de l'original el 2010-10-01. [Consulta: 16 octubre 2010].
* ↑ «Animaset». [Consulta: 26 febrer 2020].
* ↑ «[Jordi Roigé director de "De Cine" El català continua sent un peatge]» (en catalan). [Consulta: 26 febrer 2020].
* ↑ La Vanguardia, 15/10/2010, Viladecans plasma los valores de los castells
* ↑ País, Ediciones El «Entrevista | "El catalán no debe sentirse como peaje"» (en castellà). El País [Madrid], 23-07-2003. ISSN: 1134-6582.
* ↑ «Awards & Winners – Arte Non Stop Festival» (en espanyol europeu). [Consulta: 26 febrer 2020].

## Enllaços externs

* Fitxa a Catalanfilms